Beeline hamda Quvnoqlar va zukkolar Facebook’da tanlov e’lon qildi

Beeline aloqa operatori hamda Quvnoqlar va zukkolar Facebook ijtimoiy tarmog‘ida ikki yangi tanlovni boshlamoqda. 29-may soat 13:00 gacha Beeline Uzbekistan va Beeline Club sahifalarining foydalanuvchilari 30—31-may kunlari Yoshlar ijod saroyida bo‘lib o‘tadigan Quvnoqlar va zukkolar Oliy Ligasining 1/8 finaliga ikki chiptani yutib olishi mumkin. Bu haqda kompaniya matbuot xizmati xabar berdi.

Buning uchun Beeline Club foydalanuvchisi tanlov posti ostida “Nega aynan Siz Quvnoqlar va zukkolar o‘yiniga chiptalarni qo‘lga kiritishingiz lozim?” degan savolga qiziqarli javobni sharh tarzida qoldirishi lozim. 29-may kuni soat 12:00 gacha o‘z yozuvi ostida eng ko‘p Like (“Menga ma’qul”) to‘plagan ikki ishtirokchining har biri ikki donadan taklifnomani qo‘lga kiritadi.
Ikkinchi tanlovda Beeline Uzbekistan foydalanuvchilari Zo‘r-Zo‘r hamda Quvnoqlar va zukkolar haqida qiziqarli slogan o‘ylab topishi va uni tanlov posti ostida sharh tarzida qoldirishi lozim. 29-may kuni soat 12:00 gacha o‘z yozuvi ostida eng ko‘p Like (“Menga maqul”) to‘plagan ikki ishtirokchining har biri ikki donadan taklifnomani qo‘lga kiritadi.

“Ko‘p yillar davomida Beeline Quvnoqlar va zukkolarning uyali hamkori bo‘lib kelmoqda. Chunki iste’dodli va muvaffaqiyatli yoshlar bilan ishlash bizning ustuvorliklarimizdan biridir”, — deydi kompaniyaning matbuot kotibi Yuliya Melentyeva.
G‘oliblarning ismlari 29-may kuni soat 13:00 da Beeline’ning Facebook’dagi sahifasida aniqlanadi.